Prototipska pločica sa 400 tačaka
**Prototipska ploča** (ili *prototipska pločica*, *proto ploča*; en. *breadboard* - daska za hleb) je konstruktivna osnova za izradu elektronskih prototipova. Ona nam omogućava da jednostavno spajamo elektronske komponente, bez potrebe za lemljenjem i pravljenjem trajnih spojeva. 

Prototipska pločica omogućava da komponente koje su ubodene u njene rupice budu spojene između samih rupica. Vertikalne linije (takođe se zovu „vodovi") označavaju da će komponente ubodene u istom vertikalnom redu međusobno biti spojene. Horizontalne plave linije označavaju da će komponente ubodene u istom horizontalom redu biti međusobno spojene. Ovi vertikalni vodovi se uglavnom koriste za spoj na plus i minus napajanje.

Ako postoji problem sa spojevima, da bismo proverili provode li spojevi struju ili su baterije prazne, možemo koristiti multimer.

Princip rada
------------

Prototipska ploča sa komponentama
Prototipska ploča, sastoji se od nizova četvrtastih otvora unutar kojih su redovi metalnih traka. Metalne trake su savijene su tako da čine kanal. U otvore umećete žicu i tako je stabilno povezujete s metalnim kanalom. Metalni kanali u unutrašnjosti ploče zovu se kontakti. Svaka kolona obuhvata nekoliko otvora koji su električno spojeni. To omogućava jednostavno povezivanje komponenata i žica.

Dugi redovi kontakata na samom vrhu i dnu prototipske ploče omogućavaju povezivanje s napajanjem i s masom. Većina ploča ima po dva reda pri vrhu i dnu za masu i napajanje. Na nekim pločama, ti horizontalni redovi su spojeni, dok su na drugim međusobno električno izolovani. Obavezno proverite: uzmite multimetar, stavite žicu u svaki otvor, potom dodirnite prvi jednom sondom, a drugi drugom. Ako je očitavanje u omima nisko, dva reda su spojena. Ukoliko je očitana otpornost beskonačna, nisu spojena.

Proizvođači prototipskih ploča prave kontaktne trake od mekog metala presvučenog zaštitnom prevlakom. Prevlaka sprečava oksidaciju kontakata, a mekoća metala omogućava da koristite žice i izvode komponenata različitih debljina, bez ozbiljnijeg deformisanja kontakata. Međutim, ako pokušate da gurnete žicu deblju od 0,6 mm ili komponente s debelim nožicama, oštetićete kontakt.

Kada ploču ne koristite, držite je u zatvorenoj kesici da biste je zaštitili od prašine.

Slučajevi upotrebe
------------------

Robot sazdan na prototipskoj ploči uz pomoć mikrokontrolera
Bolje je koristiti prototipsku ploču nego lemiti spojeve u sledećim slučajevima: 

* Samo želite da razmotrite ideje i zamisli, i isprobate kako komponente rade.
* Ispitujete kolo da biste se uverili da pravilno radi. Na prototipskoj ploči lakše možete menjati komponente i njihov raspored u cilju poboljšanja rada kola.
* Nije vam potrebno stalno kolo. Na prototipskoj ploči možete napraviti kolo sa sijalicama koje se pale i gase, namenjeno za privremenu upotrebu, nakon čega delove možete iskoristi u druge svrhe.
* Želite da prilagođavate kolo dok radite s njim. Umesto da u jedno kolo ugradite više opcija, možete rekonfigurirati kolo da biste promenili njegovo ponašanje. Često se menjaju osnovne komponente, kao što su otpornici i kondenzatori, a njih možete brzo zameniti na prototipskoj ploči.

S druge strane, stalno kolo koje se može oštetiti tokom svakodnevne upotrebe, mora da bude zalemljeno.

Izvori
------

1. ↑  Lyle Russell Williams; see *The New Radio Receiver Building Handbook* Lulu.com, 2006 ISBN 1847285260 page 83
2. ↑  Uvod u robotiku — osnove elektronike, alati i materijali za pravljenje robota
3. ↑  Gordon McComb i Earl Boysen, Elektronika za neupućene (str. 214), Beograd, 2007.
4. ↑  Gordon McComb i Earl Boysen, Elektronika za neupućene (str. 146), Beograd, 2007.

Vidi još
--------

***Prototipska ploča*** na Wikimedijinoj ostavi

* Elektronska komponenta
* Elektronsko kolo

| * p
* r
* u
Elektronika |
| --- |
| Grane | 
 Digitalna elektronika **•**  Analogna elektronika **•**  Mikroelektronika **•**  Dizajn elektronskih kola **•**  Energetska elektronika **•**  Optoelektronika **•**  Ugrađeni sistemi **•**  Telekomunikacije **•**  Računarsko inženjerstvo **•**  Automatika |
| Pojmovi | 
 Struja (jednosmerna / izmenična) **•**  Napon **•**  Vodivost i otpor **•**  Elektronsko kolo **•**  Omov zakon **•**  Redna i uporedna kola **•**  Kirchhoffovi zakoni **•**  Šematski dijagram **•**  Simboli **•**  Hidraulička analogija  |
| Komponente | 

|  |  |
| --- | --- |
| Aktivne | Napajanje (baterija, generator, solarna ćelija) **•**  Dioda (Zener, Šotki, LED, laserska, tunel, varikap, diodni most) **•**  Tranzistor (MOSFET, JFET, MESFET) **•**  Tiristor  **•**  Integralno kolo (mikrokontroler, Arduino, operacioni pojačavač, logička kapija) **•**  Prikaznik (fluorescentni, LCD, LED) |
| Pasivne | Otpornik (potenciometar, varistor, termistor, fotootpornik) **•**  Kondenzator **•**  Elektromagnet (induktor, transformator, elektromotor, zvučnik) **•**  Senzor (kretanja, obrta, ubrzanja, razdaljine, vlage, kiše, gasa, vlažnosti tla, svetlosti, zvuka, ultrazvuka, plamena, toplote) |
| Mehaničke | Kristalni oscilator **•**  Konektor **•**  Vod (žica, kabl) **•**  Prekidač (tipka, relej, bimetal, mikroprekidač) **•**  Osigurač **•**  Štampana ploča |

 |
| Alati i oprema | 
 Voltmetar **•**  Ampermetar **•**  Multimetar **•**  Osciloskop **•**  Lemilica **•**  Pinceta **•**  Kliješta **•**  Odvijač **•**  Ispravljač **•**  Prototipska ploča **•**  Topli lepak **•**  Lupa **•**  Treća ruka **•**  Bušilica **•**  Stega |
| Kategorija |